Et bilde som inneholder natthimmel

Automatisk generert beskrivelse

Møte i samarbeidsforum Dekom

|  |  |  |
| --- | --- | --- |
| Til stede:  Hilde Lein, Utdanningsforbundet (til lunsj)  Gunhild Warø, Værnes  Birgit Bremer Mejdal, Verdal/Levanger  Mikael Lyngstad, Trondheim/Malvik  Fredrik Steinsvik, Indre Namdal Reidun Dypaune, Fosen Gisle Almlid-Larsen, Innherred  Trygve Kvithyld, NTNU  Tone Dahl, PPT-ledernettverket (vara)  Heidi Kristin Holmen, Nord universitet Liv Iren Grandemo, Nord universitet  Gerd Staverløkk, Gauldal  Grete Mo, Midtre Namdal  Kirsti Sandnes Fjær, Ytre Namdal  Arne Johannes Aasen, senterrepresentant  Margit K. Myrseth, Trøndelag sørvest Tarjei Moen, videregående skoler  Elin Bø Morud, NTNU  Sekretariat: Ragnhild Sperstad Lyng,  og Bjørn Rist, Statsforvalteren | Forfall:  May-Iren Evenmo, KS Elisabeth Myhre Johansen, PPT-ledernettverket  Svein Harald Nygård, Statped | Dato:  9. januar 2025  Møte i samarbeidsforum for Dekom  Scandic Hell hotell, Stjørdal  Kl. 09.00 – 13.00  Referent: Ragnhild Sperstad Lyng/Bjørn Rist |

*Bjørn innledet med å ønske velkommen, og gi en oversikt over deltakerne i møtet. Det var 3 forfall, og 1 vararepresentant møtte. Det var 18 stemmeberettigede i møtet.  
  
Se presentasjonen fra møtet for mer utfyllende informasjon.*

**Sak 1/25 Aktuelt**

* Referatet fra forrige møte i samarbeidsforum (september). Det var ingen merknader, og referatet ble godkjent.
* Ny opplæringslov og ny forskrift til opplæringsloven. Kort informasjon om Statsforvalterens strategi.
* Følgeforskning – OsloMet – Temanotat 7 er ikke publisert, men Knut Fossestøl fra OsloMet presenterte funn og anbefalinger på samling for Statsforvalterne før jul. Bjørn delte hovedmomenter fra denne presentasjonen. Trøndelag er casefylke, så funn og anbefalinger er ekstra relevante for oss.
* Møte med nettverkskoordinatorene før jul – mange aktuelle tema (se presentasjon). Ny samling i mai. Arbeidsgruppa er i sving med planlegging.
* Utdanningsdirektoratet fortsetter å ha søkelys på implementeringen av LK20. Dette synes også i Statsforvalterens oppdrag for 2025.
* Utdanningsdirektoratet har utviklet nye mål for sitt arbeid (se presentasjonen).

**Sak 2/25** **Rullering av styringsdokumenter med vedlegg i Dekom**Ragnhild innledet med å presisere at styringsdokumentene ikke skal revideres i år, men det er noen endringer i samarbeidsforum og i partnerskapene som må oppdateres. I tillegg er det tatt inn et nytt avsnitt i langsiktig plan om årlige webinarer om muntlig og muntlig-praktisk eksamen.

Etter denne innledningen, diskuterte samarbeidsforum endringsforslaget og noterte seg rettelser og oppdatering det var behov for i vedleggene.

*Vedtak: Med de endringsforslag som ble lagt fram i møtet, er vedlegg til styringsdokumenter og langsiktig plan fastsatt. Disse dokumentene publiseres på SF sin hjemmeside og legges på teamsgruppa.*

*Representantene gjør endringene kjent for sitt nettverk/sin UH ev. sin organisasjon.*   
  **Sak 3/25 Status fellestiltak**

Ragnhild innledet med å fortelle kort om status på fellestiltakene i Dekom; Begynneropplæringstiltaket og God undervisnings- og vurderingspraksis etter LK20. Beskrivelsene av tiltakene er oppdatert/rullert i vedleggene til langsiktig plan.

Begge tiltakene er i tiltaksperiode 2, og avsluttes i løpet av 2025. Sentrene skal rapportere på økonomien i disse tiltakene per 15. januar. Denne vil gi samarbeidsforum oversikt over hvorvidt 2025-midler må settes av i budsjettet for eventuell videreføring.

Samarbeidsforum ble enige om følgende oppfølging til marsmøtet:

- det må legges fram en oversikt over (eventuelle) økonomiske behov for inneværende år i fellestiltakene (SF)  
- det må legges fram forslag til prosess for å evaluere dagens fellestiltak (SF + sentrene)

- det ønskes framlagt utkast til forberedelser for mellomtrinnssatsing (SF + sentrene. Her vurderes det å involvere Nord universitet i videreutviklingen av tiltaket)

Mikael informerte om et av sine regionale tiltak i Malvik og Trondheim; *Vurdering for alle*. Ressursene i dette tiltaket er digitale – og kan deles med flere. Her er lenke: <https://skrivesenteret.no/kompetanseutvikling/sluttvurdering-for-alle-elever-pa-ungdomstrinnet/vurdering-for-alle-modul-1/>

**Sak 4/25 Informasjon om webinarene knyttet til lokalt gitt eksamen**

Saken kommer som et resultat av vedtak gjort i septembermøtet 2024. I sak 2/25 ble webinarene tatt inn i den langsiktige planen. Webinarer i det omfanget som planlegges, vil koste 150 000 kroner årlig. Midler til webinarer i 2025, ble utbetalt før jul, og planleggingen av webinarene ble startet.

Konklusjoner i møtet

- Datoer og invitasjon (for 2025) sendes ut så raskt som mulig etter møtet i samarbeidsforum.

- Påmelding skjer via forms. Forms-skjema sendes regionkoordinatorene for videresending til regionens ungdomsskoler.

- Det settes av midler i år, slik at det kan planlegges for samme runde i starten av 2026

**Sak 5/25 Økonomi i tilskuddsordningen for 2025 - Dekom**

Bjørn viste til føringer i samarbeidsforums langsiktige plan; herunder årlige faste tildelinger, samt pro rata-fordeling til partnerskapene (basert på grunntilskudd + årsverk).

Midler til koordinering ligger ikke inne i den langsiktige planen, men i januarmøtet i fjor gjorde samarbeidsforum vedtak om midler til koordinering. Det ble drøftet om dette også er en hensiktsmessig løsning for årets tildeling.  
  
I den langsiktige planen ligger direktetildeling til UH inne som fast tildeling. Dette skal dekke UP1-rollen. NTNU mottar årlig 3 millioner, og Nord universitet 2 millioner. Fosen-regionen benytter SEPU til denne rollen, og har bedt samarbeidsforum ta stilling til å dekke en slik ressurs for dem også.

Det er fortsatt flere ukjente faktorer til årets økonomi i Dekom. Vi kjenner ikke samlet tildeling til Dekom i Trøndelag, og vi kjenner heller ikke til om det vil være kostnader knyttet til fellestiltakene. Forhåndsrammene til hvert partnerskap blir derfor et anslag basert på regnskapstall fra 2024. Det er denne rammen partnerskapene skal planlegge for i beslutningsgrunnlagene som skal sendes inn med frist 1. februar (oversikt i presentasjonen).   
  
Samarbeidsforum gikk i grupper og diskuterte spørsmål knyttet til koordinering og midler til UP1 for Fosenregionen.  
  
*Vedtak:  
1. Føringer i langsiktig plan følges, og skisserte forhåndsrammer (regnskapstall for 2024) brukes som utgangspunkt for beslutningsgrunnlaget.*

*2. Det settes av kr 100 000 kroner til koordinering av alle nettverk, med unntak av Malvik/Trondheim og nettverket for videregående skoler. Det settes av kr 300 000 til disse to.*

*3. Fosennettverket får et tillegg på kr 100 000 på sin ramme, ettersom de har UP1-rolle utenfor Trøndelag (SePU).*

*4. Alle representanter forbereder seg for samme framgangsmåte som forrige innstillingsmøte (bruk av kriterieark, og framlegg av tiltak lagt inn i beslutningsgrunnlaget). Framgangsmåte sendes som forberedelse til innstillingsmøtet.*  
  
Møtet slutt 13.00  
  
Vedlegg

1. Rammeverket for Dekom
2. Langsiktig plan for Dekom
3. Mandat for samarbeidsforum Dekom
4. Invitasjon til webinarer for muntlig og muntlig-praktisk eksamen (ettersendes)
5. Presentasjonen brukt i møtet 9. januar 2025